Muud ma ei oska väga täpselt kommenteerida, aga laulude õppimise skeem oli järgmine: esimesel kuulamisel, kui me pidime ilma tekstita meloodiajoonise järgi testima sobivust  esitajate häälematerjaliga, tahtsin hüüda vaid ***** ja *****. Esimeses pärisproovis koos valmis nootide ja fonogrammidega viskusin alustuseks peaga lootusetult klaverisse (püüdes selgusele jõuda, on see nüüd muusika või akrobaatika). Teises proovis hakkas aga täitsa looma. Kolmandas kõlas kõik juba suisa ilusasti   Näib, et Rivo Laasi (paljud küsivad, kes ta on - mina küsin, et miks te ise ei  guugelda), on leidnud Margo lavastuse jaoks väga õige viisivõtme. Ülejäänud ava-, vahe- jm juppe ei ole ma veel kuulnud, kuid Margo õhkas, et avamäng olla ikka päris "ohohohoo". Ohohootame ära.